Tó bá jẹ́ pé nǹkan kan lo lè yí padà nínú ayé yìí, kí lo máa ṣe, kí sì nìdí?
Ká ní mo lè yí nǹkan kan padà nínú ayé yìí, á jẹ́ kí gbogbo aráyé ní ìyọ́nú àti ẹ̀mí àìmọtara-ẹni-nìkan. Mo gbàgbọ́ wípé ó lè jẹ́ ìbẹ̀rẹ̀ fún ohun rere ní gbogbo ìpele - ó lè ran àwọn orílẹ̀-èdè, àwùjọ àti àwọn ènìyàn lọ́wọ́ láti gbájú mọ́ ayọ̀ tiwọn àti ti àwọn ẹlòmíràn - kí wọ́n sì ṣe àwọn ìpinnu tí yóò gbájú mọ́ ire tí ó tóbi. Ọ̀pọ̀ lára àwọn ìṣòro tó ń bá wa fínra gẹ́gẹ́ bí orílẹ̀-èdè ni yóò pòórá bí a bá lè rí apá ibòmíràn, kí a sì fi ara wa sí ipò wọn. Àwọn àwùjọ lè padà bọ̀ sípò bí wọ́n bá mú àwọn ìyàtọ̀ tí wọ́n dá sílẹ̀ lọ́nà àrà ọ̀tọ̀ kúrò. Àwọn ìdílé àtàwọn èèyàn á sì jàǹfààní gan-an tí wọ́n bá lóye èrò ẹnì kejì dáadáa.  Nínú ayé onílàákàyè yìí tó kún fún ìfọ̀rọ̀rora-ẹni-wò àti àìmọtara-ẹni-nìkan, kò ní sí èèyàn kankan tó máa kú nítorí ebi, kò ní sí abiyamọ kankan tó máa pàdánù ọmọ rẹ̀ nítorí àìrí ìtọ́jú ìṣègùn, kò sì ní sí èèyàn kankan tó máa kú nítorí pé ó ṣe ara rẹ̀ léṣe nítorí pé kò "ṣe é bó ṣe yẹ" tàbí nítorí pé kì í ṣe apá kan àwọn tó ń gbé láwùjọ.  Àmọ́, ohun tó ń bà mí nínú jẹ́ ni pé kò sẹ́ni tí kò lè ṣe é. Bí gbogbo wa bá lè ṣe iṣẹ́ rere kan (tàbí mẹ́wàá) lójoojúmọ́, ayé yìí á ti di ibi tó dára gan-an. Iṣẹ́ ìyanu náà kò sí níbòmíràn, inú wa ló wà.